pt en gl gl gl gl gl en gl gl gl pt en gl gl gl gl gl gl pt gl gl es gl gl gl gl es gl gl es pt gl gl gl gl hu gl gl es gl gl gl gl gl gl gl gl gl gl gl gl gl gl gl es gl gl es gl gl gl gl gl gl es es gl gl gl gl ca gl gl gl gl ca eo gl gl gl gl gl es gl ms gl gl es pt gl gl hbs_lat gl gl gl gl es gl gl es gl gl gl gl gl hu gl gl pt pt gl gl gl gl gl gl es gl gl gl gl gl gl es gl gl gl es gl gl es gl pt gl en gl gl gl fr gl en es es gl es es en gl pt ca es gl pt pt en gl gl gl en es gl gl it en pt en en en gl it en gl en en gl en en gl en gl gl it gl
Asemblea Cultural Galega de Barcelona
Publicado o Setembro 21, 2022 por acgbcn | Deixar un comentario
O domingo 2 de outubro, ás 12:00 horas, estamos todas convocadas ao espectáculo de monicreques BARRIGA VERDE ATACA DE NOVO a cargo de TÍTERES ALAKRÁN.
Baseado en marionetas de luva construídas e manipuladas por Borja Insua (monicrequeiro, actor e escultor), trátase dun espectáculo de monicreques de cachaporra tradicional, inspirado nas rutinas que facía Xosé Silvent, na súa famosa barraca, a principios do século XX. Barriga Verde é o monifate popular de Galiza, representando co seu humor a idiosincrasia galega. Títeres Alakrán recupera a súa figura adaptándoa ao mundo contemporáneo para que a nosa tradición siga viva e non morra.
Barriga Verde ataca de novo reinventa os clásicos números da morte, o demo, o militar ou a tourada.
O lugar, como decote, será o Ateneu Roig (Torrent d’en Vidalet, 34 de Barcelona).
O prezo, o que queirades (billeteira inversa).
Publicado en actividades, cultura, Novas
Etiquetado ACGB,Ateneu Roig,barriga verde,monicreques,teatro,titeres alakran
Publicado o Setembro 16, 2022 por acgbcn | Deixar un comentario
Cartaz cortesía de Miriam Dida
En setembro voltan as aulas da ACGB!
Faremos as clases de pandeireta e baile os xoves no Ateneu Roig a partir das 19:00 horas.
Se estades interesadas é moi importante que enviedes un mail a aulas.acgb@gmail.com, co voso nome e apelidos, indicando a que modalidade queredes asistir e en que nivel.
Mandarémosvos toda a información e o calendario deste trimestre.
As prazas iranse cubrindo por orde estrita de recepción dos correos, así que non vos despistedes.
Publicado en actividades, cultura, música, Novas
Publicado o Maio 8, 2022 por amadorcm | Deixar un comentario
Celebramos as Letras Galegas o sábado, 14 de maio na Plaça Joanic de Barcelona, como sabedes. Será a nosa 1a edición de PRIMAVERA SON 🌻
Comezaremos cunha lectura do manifesto “Estreleira Viaxeira” ás 11:45 horas. O manifesto nace co obxectivo de “divulgar e popularizar os símbolos máis senlleiros da Galiza”. E penduraremos unha bandeira de 10m x 10m dun dos nosos símbolos.
Despois temos sesión vermú amenizada coa “Xaranga Màgic”. Non hai festa na que non estea esta fusión de éxito: Lk + fanfarra 🥃 🎺
Ah, haberá polbeiro todo o día na praza 🐙 para o xantar, merenda e cea!
Sabedes que o escritor e activista político Florencio Delgado Gurriarán é o autor homenaxeado deste ano? pois ben, Furafollas Agrupación Teatral encargárase de que Florencio estea presente no evento con teatro encontro e posteriormente, Aula d’idiomes fará unha presentación do autor e a súa obra.
Ás 17:30 horas comezará unha foliada aberta. Preparade instrumentos e ganas de bailar!
Monoulious DOP, un trío de Noia estarán connosco! Fan cancións de “temática gastronómica, desamorosa e climatolóxica para brincar sen parar”, como din eles. Será apocalíptico 🎤🎬
Para rematar, ás 22:00 volve o DJ Cortizo para poñer a “ghinda” ao Primavera Son.
Podedes mirar os horarios no cartel, serán aproximados (intentaremos cumprir con eles). Podedes compartir cos vosos coñecidos, compis e familia.
Queda pouquiño para que Primavera Son comece! Faremos historia! 💙
Ah, o cartel é obra, as usual, da nosa querida compañeira Miriam Dida! Grazas.
Publicado en actividades, cultura, lingua, Novas
Etiquetado ACGB,florencio delgado gurriaran,foliadas,Letras Galegas,primavera son
IV Cocido da ACGB
Publicado o Febreiro 7, 2022 por amadorcm | Deixar un comentario
Cartaz cortesía de Miriam Dida
O vindeiro sábado 19 de febreiro celebraremos o IV Cocido da ACGB no Ateneu Roig, ás 14:00 h.
O prezo do xantar será de 15€ para socias da ACGB, 18€ entrada xeral e 7€ para menores de 16 anos. Haberá opción de xantar vegano.
A partir de hoxe, luns 7 de febreiro á tarde, comezará a venda física de entradas no Ego Galego (C. de Goya, 20) e xoves 10, tamén á tarde no Ateneu Roig (C. del Torrent d’En Vidalet, 34). O número máximo de entradas que se poderán mercar por persoa é de 4. Hai aforo limitado así que non o dubidedes!
Animádevos porque os nosos cocidos son un éxito total: polo sabor, polo recendo e pola compañía! 🥳
Publicado en actividades, cociña, Novas
Publicado o Xaneiro 10, 2022 por amadorcm | Deixar un comentario
Desde a ACGB, en colaboración co equipo Discofòrum, propoñémosvos participar nun discofórum de música galega o vindeiro domingo 16 de xaneiro ás 11:30h no Ateneu Roig.
Que é o discofòrum? É un grupo de persoas que se atopa para compartir música, experiencia e debate. Cada persoa leva unha canción para escoitar e despois coméntase coas aportacións de todo o grupo: sensacións, gustos, letra, melodía… As sesións duran arredor de dúas horas. É unha actividade que vai dirixida a calquera persoa que goce da música, sen necesidade de ser experta, na procura de xerar un espazo de encontro mediante un acceso á musica non mediatizado polo interés comercial.
O equipo Discofòrum, formado por Jordi, Rodrigo e Joan, e integrado dentro do programa Cultura Viva do Concello de Barcelona, leva realizando numerosos discofórums en diferentes ateneus e barrios da cidade. Neste caso, en colaboración coa ACGB, propoñen facer un discofòrum exclusivamente de música galega, coa fin de xerar un encontro que nos permita partillar a nosa música.
Precisamos dun mínimo de oito participantes que escollan unha canción e a manden ao email joan.m.gual@gmail.com antes do venres 14 de xaneiro.
Anímate! Calquera estilo, ritmo ou época é benvido!
Publicado en actividades, música, Novas
Etiquetado ACGB,Ateneu Roig,cultura viva,discofòrum
Publicado o Xaneiro 3, 2022 por amadorcm | Deixar un comentario
O vermutazo da ACGB chega con máis forza que nunca!
O 2022 será o noso ano ✌🏼
Virá Roberto Sobrado encher a nosa sede de música e poesía. Música feita con sentidiño e sentimento. Música feita en Galiza e en galego.
A formación galega Grupo Chévere estará connosco tamén. Falará da súa obra N.E.V.E.R.M.O.R.E. e como influíu o afundimento do petroleiro Prestige no ámbito social, político e cultural.
N.E.V.E.R.M.O.R.E. estará no Teatre Lliure do 07/01 deica o 16/01/22. (función en galego o 14/01/2022)
Non hai mellor xeito de comezar o ano!!!
Publicado en actividades, Novas
Etiquetado ACGB,Ateneu Roig,Grupo Chévere,nevermore,Roberto sobrado,vermutazo
Os vermús da ACGB
Publicado o Novembro 3, 2021 por acgbcn | Deixar un comentario
O 21 de novembro, no Ateneu Roig, proxección do documental
Un filme de Alejandro Gándara e Olaia Tubío. Unha viaxe tras as voces do cancioneiro para os vermús da ACGB.
Publicado en actividades, cultura, música, Novas
As Aulas están de volta!!!
Publicado o Setembro 18, 2021 por amadorcm | Deixar un comentario
Cartaz cortesía de Miriam Dida
En outubro arrancan as aulas da ACGB!
Faremos as clases de pandeireta e baile os xoves no Ateneu Roig a partir das 19:30 horas.
Se estades interesadas é moi importante que enviedes un mail a aulas.acgb@gmail.com, co voso nome e apelidos, indicando a que modalidade queredes asistir e en que nivel.
Mandarémosvos toda a información e o calendario deste trimestre.
As prazas iranse cubrindo por orde estrita de recepción dos correos, así que non vos despistedes.
Publicado en actividades, Novas
25 anos con Lois Pereiro
Publicado o Maio 24, 2021 por acgbcn | Deixar un comentario
O día 5 de xuño, ás 12:30, farase unha homenaxe presencial a Lois Pereiro, replicada o mesmo día e á mesma hora en diversos puntos de Galiza (e máis alá). Será un acto expansivo de conmemoración do 25 aniversario do pasamento de Lois Pereiro, promovido dende o Ateneo Casino de Monforte.
Desde a ACGB, como punto de encontro da Galiza exterior, convidámosvos a participar na homenaxe lendo algúns textos de Lois Pereiro. Ramón Casanova e Anxo Baranga serán os encargados de coordinar as lecturas. Calquera interesada pode ler os textos.
Este acto terá lugar no Ateneu Roig antes do concerto de Caamaño & Ameixeiras que está programado ás 13 horas do mesmo día e do que tedes información nesta mesma páxina, un chisco máis abaixo.
Publicado en actividades, cultura, Novas
Etiquetado Ateneu Roig,Casino Monforte,Lois Pereiro
Publicado o Maio 19, 2021 por acgbcn | Deixar un comentario
O 5 de xuño, ás 13 horas, no Ateneu Roig, Sabela Caamaño e Antía Ameixeiras presentarán o seu disco “Aire!” dentro da programación dos “Vermús da ACGB“.
“Aire!” é o berro das foliadas, desa catarse colectiva. De momento, a causa do Covid, non podemos facer estas fías como se merecen, pero como ouvintes desfrutaremos moitísimo.
Caamaño no acordeón cromático e Ameixeiras no violín, serán as protagonistas do noso vermú, cun repertorio que respira Galiza por mar, terra e aire!!!
IMPORTANTE: para reservas, escribide a comisionactividadesacgb@gmail.com O aforo é limitado.
O cartaz é un deseño de Miriam Dida (moitísimas grazas <3).
Publicado en actividades, Novas
Etiquetado Antía Ameixeiras,foliada,Miriam Dida,Sabela Caamaño,vermú
Participación activa na ACGB
Bolsas de algodón da ACGB
Ludotega, para nenas e nenos en galego
Birrantia - Obradoiro cervexeiro e espazo de librebebemento
Aula de Pandeireta de l'ACGB
FIA: Foliada Intercultural Aberta Colectivo musical
Sabela Labraña - Biblioteca
Non se encontrou ningunha imaxe en Instagram.
RT @AuladIdiomes: Ja heu vist els grups i horaris per aprendre #gallec aquest semestre a l'@AuladIdiomes? Fins al 30 de setembre us podeu… 1 day ago
Espectáculo de monicreques acgb.gal/2022/09/21/esp… 1 week ago
Queres aprender galego? A partir de outubro volven os cursos de galego na @AuladIdiomes en BCN . Se tes interese ou… twitter.com/i/web/status/1… 1 week ago
En setembro voltan as aulas da ACGB! Clases de pandeireta e baile os xoves no @ateneu_roig a partir das 19:00 h. Pa… twitter.com/i/web/status/1… 2 weeks ago
De volta ás aulas acgb.gal/2022/09/16/de-… 2 weeks ago
Crea un sitio web ou un blogue de balde en WordPress.com.
Privacidade e cookies: Este sitio utiliza cookies. Ao continuar usando este sitio estás a aceptar a súa utilización.
Para saber máis, incluído como controlar as cookies, consulta aquí: Política de cookies
Únete aos outros 839 segidores
Already have a WordPress.com account? Log in now.
View site in Reader
Escribe un comentario ...